~9000 करोड़ से बनेंगी झारखंड की मुख्य सड़कें
नसीहत
सुझाव
छलका दर्द
मन की बात
िवरोध पर उतरे अपने और पराए
बदलता झारखंड पुस्तिका का विमोचन किया
नहीं है सत्ता का अहंकार
बोले- भ्रष्टाचार और भ्रष्ट किसी भी स्तर पर मंजूर नहीं
मुख्यमंत्री रघुवर दास ने पेश किया 1 साल का रिपोर्ट कार्ड
मुख्यमंत्रीरघुवर दास ने कहा कि झारखंड के नेशनल हाइवे चमकेंगे। 9064 करोड़ रु. से 630 किमी सड़कें सुधारी जाएंगी। आठ एनएच को सिक्स और फोर लेन में बदला जाएगा। इन योजनाओं का शिलान्यास करने के लिए केंद्रीय मंत्री नितिन गडकरी अगले माह रांची आएंगे। उन्होंने कहा कि सरकार विकास के मार्ग में आगे बढ़ चुकी है। एक साल तो महज एक पड़ाव है। हमारा संकल्प है कि भ्रष्टाचार में जो भी लिप्त मिलेगा, उसके खिलाफ सख्त कार्रवाई होगी।
सरकार के एक साल पूरा होने के मौके पर सोमवार को सीएम आवास में कामकाज का रिपोर्ट कार्ड पेश कर रहे थे। मार्च में रिम्स के तीन विभाग सदर अस्पताल रांची में शिफ्ट होंगे। एम्स की तर्ज पर रिम्स का संचालन होगा। सरकार ने अपने एक साल के कार्यकाल में जो भी घोषणाएं की हैं, उसकी एक्शन टेकन रिपोर्ट (एटीआर) सदन में पेश की जाएगी। 12 माह में हमने विकास की ऐसी रेखा खींची है, जिसे बदला नहीं जा सकता है।
अगलेचार साल की योजनाएं बन रही हैं
सीएमने कहा कि हम अतीत में झांकने की बजाय भविष्य की चिंता कर रहे हैं। सरकार अगले चार साल में क्या करेगी, उसकी योजना बनाई जा रही है। एक छवि बन गई थी कि राज्य में नौकरशाही हावी है। अफसर काम नहीं करना चाहते। पिछले एक साल में इसमें बदलाव आया है।
जब तक काम दिखाई दे, कैसे मानेें काम हुआ : कड़िया
अभीतक सुधार बहुत तो नहीं हुआ है। थोड़ी-बहुत शिक्षकों की बहाली शुरू हुई है। कुछ कर तो रहे हैं। स्वास्थ्य, शिक्षा, बिजली, सड़क, कानून व्यवस्था ये जब जनता के बीच दिखाई दे, तो हम ये नहीं कह सकते कि अापने बहुत काम किया है। नहीं किया ऐसा भी नहीं है, लेकिन काम दिखाई नहीं दे रहा है। सरकार को काम करना चाहिए, घोषणा से काम नहीं चलेगा। जनता वोट देती है तो काम पर। कुछ काम गांवों में भी दिखाई देना चाहिए। कानून व्यवस्था गड़बड़ है, शिक्षक हैं नहीं, डॉक्टर हैं तो दवा नहीं। पहले काम देख लें, फिर सरकार को नंबर देंगे।
साल पूरा, मंत्रिमंडल अधूरा : हेमंत सोरेन
रघुवरसरकार में सिंगल विंडो सिस्टम नहीं बल्कि सिंगल मैन सिस्टम चल रहा है। इसमें मुख्यमंत्री दूल्हा, तो बाकी मंत्री बाराती हैं। यह सरकार संवैधानिक ही नहीं है क्योंकि एक साल के बाद भी 12वां मंत्री नहीं बनाया गया। सरकार भी एक साल तक इवेंट मैनेजमेंट से चली। जो सरकार अपना मंत्रिमंडल पूरा नहीं कर पाई, वह जनता की उम्मीदों को कैसे पूरा करेगी। यह सरकार जल-जंगल जमीन को गिरवी रखने की जिद पर अड़ी है। गरीबों के लिए शुरू की गई योजनाओें को मुख्यमंत्री रघुवर दास की सरकार ने बंद कर दिया है।
संकीर्णता छोड़े विपक्ष
सीएमने कहा कि संकीर्ण भावना से ऊपर उठकर विपक्षी पार्टियां स्थानीय नीति के संबंध में सरकार को लिखित सुझाव दें। इस पर सरकार शीघ्र नीति घोषित कर देगी। लिखित सुझाव के लिए कार्मिक ने सभी दलों को पत्र लिखा है, लेकिन किसी ने सुझाव नहीं भेजा।
अधिकारी मानसिकता बदलें
सीएमने कहा कि नीचे के अधिकारियों को अपनी मानसिकता बदलनी होगी। जनता को बेवजह परेशान करना बंद करना होगा। अधिकार के साथ वे कर्तव्य भी समझें। कार्यसंस्कृति में बदलाव के लिए आईटी का ज्यादा से ज्यादा प्रयोग किया जा रहा है।
14 वर्षों में राज्य की काफी बदनामी हुई है
सीएमने कहा कि 14 साल में राज्य की काफी बदनामी हुई। अब पक्ष-विपक्ष मिलकर निर्माण कार्य में अपनी ऊर्जा लगाएं। उन्होंने विपक्षी दलों से से आह्वान किया कि राज्य को बदनाम करने में मेहनत बर्बाद मत करो।
मुख्यमंत्री ने कहा कि मुझे सत्ता का अहंकार कभी नहीं रहा। पहले सीएम से मिलने सीएम आवास आते थे, अब वहीं रह रहे हैं। भाजपा संगठन राज्य सरकार के शीर्ष पद पर रहे, लेकिन मालूम है कि जनता का काम नहीं करेंगे, तो वह कभी भी इस पद से उतार देगी।
hin_Deva hin_Deva npi_Deva bho_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva